Document ID: 32004R0839

Uredba Komisije (ES) št. 839/2004
z dne 28. aprila 2004
o določitvi prilagoditvenih koeficientov, ki se morajo uporabljati za začasne referenčne količine tradicionalnih dobaviteljev ter začasne dodelitve količin netradicionalnih dobaviteljev za dodatne količine, predvidene za izdajo uvoznih dovoljenj za banane v maju leta 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 838/2004 z dne 28. aprila 2004 o prehodnih ukrepih za uvoz banan v Skupnost zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške [1] in zlasti členov 6(2) in 7(2) Uredbe,
ob upoštevanju naslednjega:
(1) Uredba (ES) št. 838/2004 je določila količino, ki je na voljo za izdajo dovoljenj v maju 2004 v zvezi z uvozom banan v nove države članice, na 87000 ton, razčlenjeno v 72210 ton za tradicionalne dobavitelje in 14790 ton za netradicionalne dobavitelje. Da se zagotovi skladnost s količino in na podlagi obvestil nacionalnih organov, člena 6(2) in 7(2) zgornje uredbe določata, da je treba prilagoditvene koeficiente določiti za uporabo za začasne referenčne količine tradicionalnih dobaviteljev in za zahtevke za začasne posebne dodelitve količin s strani netradicionalnih dobaviteljev glede na posamezni primer.
(2) Glede na obvestila nacionalnih organov, so skupne posebne referenčne količine tradicionalnih dobaviteljev 574641,501 ton. Skupno število zahtevkov za začasne posebne dodelitve količin netradicionalnih dobaviteljev znaša 203401,506 ton.
(3) Prilagoditvene koeficiente, ki se morajo uporabiti za določitev količin, za katere se lahko zaprosi z zahtevki za izdajo uvoznih dovoljenj, vloženimi v začetku maja, je torej treba ustrezno določiti za tradicionalne in netradicionalne dobavitelje.
(4) Da bi lahko uvozniki vložili zahtevke za izdajo dovoljenja v začetku maja 2004, mora ta uredba začeti veljati takoj -
SPREJELA NASLEDNJO ODLOČBO:
Člen 1
Za namene razpoložljive količine, za katero se lahko izdajo dovoljenja v mesecu maju 2004 za uvoz banan v nove države, določene v členu 5 Uredbe (ES) št. 838/2004:
(a) je prilagoditveni koeficient, ki ga je treba uporabiti za začasno specifično referenčno količino vsakega dobavitelja iz člena 6(2) zgoraj navedene uredbe, 0,67019;
(b) je prilagoditveni koeficient, ki ga je treba uporabiti za začasno specifično količino vsakega netradicionalnega dobavitelja iz člena 7(2) zgoraj navedene uredbe, 0,25073.
Člen 2
Ta uredba začne veljati 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 2004

Labels: 3
17